mk en bg ru uk bg bg uk ru bg bg mk de bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Младоженци дариха средства на приюта за бездомни хора на Христо Атанасов в Леденик | milostiv.org
English | Присъединете се към нас
За първи път приютът за хора, останали без дом, на благодетеля Христо Атанасов в Леденик получи дарение от младоженци. Двамата влюбени предоставили 306 лв., събрани по време на сватбата им, но изрично пожелали анонимност. Това разказа обявеният за достоен българин през 2003 година.
„Много съм изненадан и щастлив, че тези млади хора са се сетили да направят добро за приюта в Леденик. Подобно нещо не се е случвало тук. Младоженецът и булката са решили, че не искат да се споменават имената им. Благодаря им за този жест и ще се радвам, ако и други последват примера им“, заяви Атанасов.
Благодетелят сподели, че дарението вече е оползотворено. С получената сума е платил сметките за вода за последните три месеца. Казва, че пари за хората в приюта винаги са необходими, тъй като всеки от несретниците, на които е подал ръка, има различни проблеми. Освен тях той помага и на много други нуждаещи се, подобно на 61-годишния мъж, който прогледа в началото на годината, след като Христо му помогнал с 400 лв. за очна операция.
Преди време сърцатият мъж откликна на статия в „Борба“ за многодетна майка в старата столица, която едва свързва двата края. Още в същия ден на публикуването той занесе хранителни продукти до дома на семейството, които да стигнат за изхранването му за поне месец напред.
СЕГА СЪСТРАДАТЕЛНИЯТ СОБСТВЕНИК НА ПРИЮТА СЪБИРА СРЕДСТВА ЗА ДРУГ СКИТНИК, КОГОТО ВЗЕЛ ПОД КРИЛОТО СИ. Обяснява, че болният се нуждае от урологично лечение в София и ще направи всичко възможно, за да му го осигури.
В момента в приюта живеят 22 души. По думите му се е стигало дотам да дава подслон на 32-ма и по принцип след Димитровден, когато се смята, че започва зимата, бройката на дошлите да търсят помощ се увеличава. Не връща никого и винаги се стреми да осигури работа на мъжете и жените, които приютява.
Месечната издръжка на приюта за храна, ток, вода и други стоки и консумативи от първа необходимост възлиза на около 6000 лв.
Голямата мечта на благодетеля е да намери обезлюдено село, в което да настани всички бездомници, които са дошли при него. Атанасов вече 30 години се е отдал на каузата и е категоричен, че ще помага, докато е жив.
Инициатива за безплатно измерване на кръвна захар и кръвно налягане в Кюстендилско
Преди 150 години благодетелката на Горна Оряховица основава Женско дружество Просвета в града
Доброволното формирование на Елена помага на пострадалите в Карловско
700 нуждаещи се ще получават топъл обяд в община Хасково
Пловдивска детска градина с благороден жест
Анонимен дарител плати операцията на възрастен човек
Десетки дариха кръв за родилката Стела, акцията за спасяването й продължава
Старозагорски второкласници събраха средства в помощ на пострадалите при наводненията в Карловско
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Хора със здравословни проблеми
Copyright © 2011-2022 milostiv.org